nibzard/narodne-novine-full-text-markdown huggingface dataset:
## Rješenje kojim se odobrava Statut i Informativni Prospekt AZ VIP zatvorenog dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima, Zagreb

### NN 83/2008 (16.7.2008.), Rješenje kojim se odobrava Statut i Informativni Prospekt AZ VIP zatvorenog dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima, Zagreb

# HRVATSKA AGENCIJA ZA NADZOR FINANCIJSKIH USLUGA

2710

Na temelju odredbi članka 15. točka 4. alineja 2. i članka 8. Zakona o
Hrvatskoj agenciji za nadzor financijskih usluga (»Narodne novine« br. 140/05),
članka 39. stavak 2. i članka 114.c stavak 5. Zakona o obveznim i dobrovoljnim
mirovinskim fondovima (»Narodne novine« br. 49/99, 63/00, 103/03, 177/04 i
71/07) i članka 8. Pravilnika o informativnom prospektu zatvorenog mirovinskog
fonda (»Narodne novine« br. 106/07), Hrvatska agencija za nadzor financijskih
usluga, odlučujući o zahtjevu Allianz ZB d.o.o. društva za upravljanje
dobrovoljnim mirovinskim fondovima, Zagreb, Ivana Lučića 2A, u predmetu
odobrenja Statuta i Informativnog prospekta AZ VIP zatvorenog dobrovoljnog
mirovinskog fonda, na sjednici održanoj 10. srpnja 2008. donosi

## RJEŠENJE

1. Odobrava se Statut AZ VIP zatvorenog dobrovoljnog mirovinskog fonda, kojim
upravlja Allianz ZB d.o.o. društvo za upravljanje dobrovoljnim mirovinskim
fondovima, Zagreb, Ivana Lučića 2A.
2. Odobrava se Informativni prospekt AZ VIP zatvorenog dobrovoljnog mirovinskog
fonda, kojim upravlja Allianz ZB d.o.o. društvo za upravljanje dobrovoljnim
mirovinskim fondovima, Zagreb, Ivana Lučića 2A.
3. Izrjeka ovog Rješenja objavit će se u u »Narodnim novinama«.
Klasa: UP/I-140-01/08-33/05
Urbroj: 326-113-08-2
Zagreb, 10. srpnja 2008.

Zamjenik predsjednika Uprave
**Ivo Šulenta, v. r.**

Rješenje, NN 83/2008-2710
## Odluka o roku za usklađenje ulaganja imovine

### NN 83/2008 (16.7.2008.), Odluka o roku za usklađenje ulaganja imovine

# HRVATSKA AGENCIJA ZA NADZOR FINANCIJSKIH USLUGA

2711

Na temelju odredbi članaka 100. i 101. Zakona o investicijskim fondovima
(»Narodne novine«, broj 150/05) i članka 12. Pravilnika o dozvoljenim ulaganjima
i ograničenjima ulaganja otvorenih investicijskih fondova s javnom ponudom
(»Narodne novine«, broj 128/07, 32/08 i 79/08), Hrvatska agencija za nadzor
financijskih usluga donijela je na sjednici održanoj 10. srpnja 2008. godine

## ODLUKU

### O ROKU ZA USKLAĐENJE ULAGANJA IMOVINE

Članak 1.
Društvo za upravljanje obvezno je u roku od šest (6) mjeseci od stupanja na
snagu ove Odluke uskladiti ulaganje imovine fonda s odredbama članka 6.
Pravilnika o dozvoljenim ulaganjima i ograničenjima ulaganja otvorenih
investicijskih fondova s javnom ponudom (»Narodne novine«, broj 128/07, 32/08 i
79/08).
Članak 2.
Ova Odluka stupa na snagu danom objave u »Narodnim novinama«.
Klasa: 011-02/08-04/16
Urbroj: 326-01-08-1
Zagreb, 10. srpnja 2008.

Zamjenik predsjednika Uprave
**Ivo Šulenta, v. r.**

Odluka, NN 83/2008-2711
## Indeks potrošačkih cijena u Republici Hrvatskoj u lipnju 2008. godine

### NN 83/2008 (16.7.2008.), Indeks potrošačkih cijena u Republici Hrvatskoj u lipnju 2008. godine

# OBJAVE

2714

Državni zavod za statistiku objavljuje

## INDEKS

### POTROŠAČKIH CIJENA U REPUBLICI HRVATSKOJ U LIPNJU 2008. GODINE

Indeks potrošačkih cijena u Republici Hrvatskoj u lipnju 2008. godine u
odnosu na svibanj 2008. godine iznosi 100,7
Klasa: 957-04/08-01/44
Urbroj: 555-05-03-08-44
Zagreb, 15. srpnja 2008.

Ravnatelj
**mr. sc. Ivan Kovač, v. r.**

Ostalo, NN 83/2008-2714
## Stopa promjene proizvođačkih cijena industrijskih proizvoda u lipnju 2008. godine

### NN 83/2008 (16.7.2008.), Stopa promjene proizvođačkih cijena industrijskih proizvoda u lipnju 2008. godine

# USTAVNI SUD REPUBLIKE HRVATSKE

2715

Državni zavod za statistiku objavljuje

## STOPU PROMJENE

### PROIZVOĐAČKIH CIJENA INDUSTRIJSKIH PROIZVODA U LIPNJU 2008. GODINE

Stopa promjene proizvođačkih cijena industrijskih proizvoda u lipnju 2008.
godine u odnosu na svibanj 2008. godine iznosi 1,3.
Klasa: 957-04/08-01/43
Urbroj: 555-05-03-08-43
Zagreb, 15. srpnja 2008.

Ravnatelj
**mr. sc. Ivan Kovač, v. r.**

Ostalo, NN 83/2008-2715
## Odluka o imenovanju predsjednik Centra za mirnje pri Hrvatskoj gospodarskoj komori

### NN 84/2008 (18.7.2008.), Odluka o imenovanju predsjednik Centra za mirnje pri Hrvatskoj gospodarskoj komori

# HRVATSKA GOSPODARSKA KOMORA

2725

Na temelju članka 11. stavka 4. Pravilnika o mirenju (»Narodne novine« broj
81/2002 I 65/2004) Upravni odbor Hrvatske gospodarske komore donio je

## ODLUKU

### O IMENOVANJU PREDSJEDNIKA CENTRA ZA MIRENJE PRI HRVATSKOJ GOSPODARSKOJ KOMORI

Članak 1.

Imenuje se prof. dr. sc. Krešimir Sajko predsjednikom Centra za mirenje pri
Hrvatskoj gospodarskoj komori, na razdoblje od četiri godine.

Članak 2.

Ova Odluka stupa na snagu 1. kolovoza 2008. godine.
Klasa: 003-05/08-04/126
Urbroj: 311-01/01-08-01
Zagreb, 2. srpnja 2008.

Predsjednik
**Nadan Vidošević, v. r.**

Odluka, NN 84/2008-2725
## Odluka o imenovanju predsjednika, potpredsjednika i članova predsjedništva Stalnog izbranog sudišta pri Hrvatskoj gospodarskoj komori

### NN 84/2008 (18.7.2008.), Odluka o imenovanju predsjednika, potpredsjednika i članova predsjedništva Stalnog izbranog sudišta pri Hrvatskoj gospodarskoj komori

# HRVATSKA GOSPODARSKA KOMORA

2726

Na temelju članka 3. stavak 1. Pravilnika o Stalnom izbranom sudištu pri
Hrvatskoj gospodarskoj komori (»Narodne novine« broj 150/2002. i 65/2004)
Upravni odbor Hrvatske gospodarske komore donio je

## ODLUKU

### O IMENOVANJU PREDSJEDNIKA, POTPREDSJEDNIKA I ČLANOVA PREDSJEDNIŠTVA STALNOG IZBRANOG SUDIŠTA PRI HRVATSKOJ GOSPODARSKOJ KOMORI

I.

U predsjedništvo Stalnog izbranog sudišta pri Hrvatskoj gospodarskoj komori,
na razdoblje od četiri godine imenuju se:
– predsjednik:
prof. dr. sc. MIHAJLO DIKA, redoviti profesor Pravnog fakulteta u Zagrebu
– potpredsjednici:
prof. dr. sc. SINIŠA PETROVIĆ, redoviti profesor Pravnog fakulteta u Zagrebu,
prof. dr. sc. HRVOJE SIKIRIĆ, redoviti profesor Pravnog fakulteta u Zagrebu,
– članovi:
BRANKO HRVATIN, predsjednik Vrhovnog suda Republike Hrvatske,
akademik dr. JAKŠA BARBIĆ,
prof. emeritus KREŠIMIR SAJKO
JASMINKA TRZUN, potpredsjednica Hrvatske gospodarske komore za pravne poslove i
unutarnji ustroj,
ARNO VIČIĆ, odvjetnik iz Zagreba
mr. sc. MILJENKO GIUNIO, prokurist »Metalmineral« d.d.

II.

Ova Odluka stupa na snagu 1. kolovoza 2008..
Klasa: 003-05/08-04/125
Urbroj: 311-01/01-08-1
Zagreb, 2. srpnja 2008.

Predsjednik
**Nadan Vidošević, v. r.**

Odluka, NN 84/2008-2726
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o sudjelovanju pripadnika Oružanih snaga Republike Hrvatske u mirovnoj misiji u Afganistanu (ISAF)

### NN 85/2008 (21.7.2008.), Odluka o sudjelovanju pripadnika Oružanih snaga Republike Hrvatske u mirovnoj misiji u Afganistanu (ISAF)

# HRVATSKI SABOR

2734

Na temelju članka 6. stavka 2. podstavka 6. Zakona o obrani (»Narodne
novine«, br. 33/02., 58/02. i 76/07.), članka 4. stavka 1. Zakona o sudjelovanju
pripadnika Oružanih snaga Republike Hrvatske, policije, civilne zaštite te
državnih službenika i namještenika u mirovnim operacijama i drugim aktivnostima
u inozemstvu (»Narodne novine«, br. 33/02.) Hrvatski sabor, na prijedlog Vlade
Republike Hrvatske, na sjednici 15. srpnja 2008. donio je

## ODLUKU

### O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNOJ MISIJI U AFGANISTANU (ISAF)

I.
U mirovnu misiju u Afganistanu (ISAF) upućuje se u 2009. godini do 300
pripadnika Oružanih snaga Republike Hrvatske, uz mogućnost rotacije.
II.
Pripadnici Oružanih snaga Republike Hrvatske iz točke I. ove Odluke bit će u
sastavu sljedećih elemenata strukture snaga ISAF-a:
– zapovjednik nacionalnog kontingenta s osobnom skupinom (NCC),
– nacionalni tim za obavještajnu potporu (NIC/NIST),
– nacionalni tim za logističku potporu (NSE),
– namjenski organizirane snage Vojne policije (TF MP),
– namjenski organizirane snage pješaštva za zaštitu snaga (TF INF),
– pokretni promatrački tim za vezu (MLOT),
– operativni mentorski tim za vezu (OMLT),
– mješoviti medicinski tim,
– osoblje provincijskih rekonstrukcijskih timova,
– stožerno osoblje.
III.
Vlada Republike Hrvatske utvrdit će trajanje rotacije, broj i organizacijsku
strukturu pripadnika Oružanih snaga Republike Hrvatske iz točke I. ove Odluke za
svaku rotaciju.
IV.
Obvezuje se Vlada Republike Hrvatske svakih šest mjeseci izvijestiti Hrvatski
sabor o statusu misije i radu pripadnika Oružanih snaga Republike Hrvatske u
mirovnoj misiji u Afganistanu.
V.
Ova Odluka stupa na snagu danom objave u »Narodnim novinama«.
Klasa: 004-01/08-01/06
Zagreb, 15. srpnja 2008.

HRVATSKI SABOR
Predsjednik
Hrvatskoga sabora
**Luka Bebić, v. r.**

Odluka, NN 85/2008-2734
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o sudjelovanju Oružanih snaga Republike Hrvatske u mirovnoj operaciji NATO-a na Kosovu (KFOR)

### NN 85/2008 (21.7.2008.), Odluka o sudjelovanju Oružanih snaga Republike Hrvatske u mirovnoj operaciji NATO-a na Kosovu (KFOR)

# HRVATSKI SABOR

2736

Na temelju članka 6. stavka 2. podstavka 6. Zakona o obrani (»Narodne
novine«, br. 33/02., 58/02. i 76/07.) i članka 4. stavka 1. Zakona o
sudjelovanju pripadnika Oružanih snaga Republike Hrvatske, policije, civilne
zaštite te državnih službenika i namještenika u mirovnim operacijama i drugim
aktivnostima u inozemstvu (»Narodne novine«, br. 33/02.), Hrvatski sabor, na
prijedlog Vlade Republike Hrvatske, na sjednici 15. srpnja 2008. donio je

## ODLUKU

### O SUDJELOVANJU ORUŽANIH SNAGA REPUBLIKE HRVATSKE U MIROVNOJ OPERACIJI NATO-a NA KOSOVU (KFOR)

I.
U mirovnu operaciju NATO-a na Kosovu (KFOR) upućuje se do 20 pripadnika Oružanih
snaga Republike Hrvatske s dva helikoptera Hrvatskog ratnog zrakoplovstva i
protuzračne obrane, uz mogućnost rotacije.
II.
Vlada Republike Hrvatske utvrdit će trajanje rotacije, broj i strukturu
pripadnika Oružanih snaga Republike Hrvatske iz točke I. ove Odluke za svaku
rotaciju.
III.
Obvezuje se Ministarstvo obrane izvijestiti Odbor za obranu Hrvatskoga sabora o
radu pripadnika Oružanih snaga Republike Hrvatske u provedbi mirovne operacije
iz točke I. ove Odluke.
IV.
Ova Odluka stupa na snagu danom objave u »Narodnim novinama«.
Klasa: 004-01/08-01/07
Zagreb, 15. srpnja 2008.

HRVATSKI SABOR
Predsjednik
Hrvatskoga sabora
**Luka Bebić, v. r.**

Odluka, NN 85/2008-2736
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o odlikovanju Njegove Ekscelencije Berna Kjeldsena, veleposlanika Kraljevine Danske Redom kneza Branimira s ogrlicom za osobit doprinos razvitku prijateljskih odnosa i suradnje između Republike

### NN 85/2008 (21.7.2008.), Odluka o odlikovanju Njegove Ekscelencije Berna Kjeldsena, veleposlanika Kraljevine Danske Redom kneza Branimira s ogrlicom za osobit doprinos razvitku prijateljskih odnosa i suradnje između Republike

# PREDSJEDNIK REPUBLIKE HRVATSKE

2737

Na temelju članka 97. Ustava Republike Hrvatske i članka 2., stavak 1.,
Zakona o odlikovanjima i priznanjima Republike Hrvatske (»Narodne novine« broj
20/95, 57/06 i 141/06), donosim

## ODLUKU

kojom se odlikuje
Njegova Ekscelencija
BERNO KJELDSEN
veleposlanik Kraljevine Danske

### REDOM KNEZA BRANIMIRA S OGRLICOM

za osobit doprinos razvitku prijateljskih odnosa i suradnje između Republike
Hrvatske i Kraljevine Danske.
Klasa: 060-04/08-06/ 04
Urbroj: 71-05-04/1-08-01
Zagreb, 11. srpnja 2008.

Predsjednik
Republike Hrvatske
**Stjepan Mesić, v. r.**

Odluka, NN 85/2008-2737
## Odluka o odlikovanju Njegove Ekscelencije Larsa Fre­déna, veleposlanika Kraljevine Švedske Redom kneza Branimira s ogrlicom za osobit doprinos razvitku prijateljskih odnosa i suradnje između Republike

### NN 85/2008 (21.7.2008.), Odluka o odlikovanju Njegove Ekscelencije Larsa Fre­déna, veleposlanika Kraljevine Švedske Redom kneza Branimira s ogrlicom za osobit doprinos razvitku prijateljskih odnosa i suradnje između Republike

# PREDSJEDNIK REPUBLIKE HRVATSKE

2738

Na temelju članka 97. Ustava Republike Hrvatske i članka 2., stavak 1.,
Zakona o odlikovanjima i priznanjima Republike Hrvatske (»Narodne novine« broj
20/95, 57/06 i 141/06), donosim

## ODLUKU

kojom se odlikuje
Njegova Ekscelencija
LARS FREDÉN
veleposlanik Kraljevine Švedske

### REDOM KNEZA BRANIMIRA S OGRLICOM

za osobit doprinos razvitku prijateljskih odnosa i suradnje između Republike
Hrvatske i Kraljevine Švedske.
Klasa: 060-04/08-06/ 03
Urbroj: 71-05-04/1-08-01
Zagreb, 11. srpnja 2008.

Predsjednik
Republike Hrvatske
**Stjepan Mesić, v. r.**

Odluka, NN 85/2008-2738
## Odluka o posmrtnom odlikovanju Redom hrvatskog trolista

### NN 85/2008 (21.7.2008.), Odluka o posmrtnom odlikovanju Redom hrvatskog trolista

# PREDSJEDNIK REPUBLIKE HRVATSKE

2740

Na temelju članka 97. Ustava Republike Hrvatske i članka 2. i 3. Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), donosim

## ODLUKU

kojom se posmrtno odlikuju

### REDOM HRVATSKOG TROLISTA

poginuli pripadnici Javne vatrogasne postrojbe Šibenik, DVD Tisno i DVD
Vodice
za iznimnu hrabrost koju su iskazali u borbi s vatrenom stihijom, a u kojoj su
tragično ugašeni njihovi životi:
1. ANTE CRVELIN
2. IVICA CRVELIN
3. TOMISLAV CRVELIN
4. ANTE JURIČEV-MIKULIN
5. DINO KLARIĆ
6. MARINKO KNEŽEVIĆ
7. JOSIP LUČIĆ
8. IVAN MARINOVIĆ
9. GABRIJEL SKOČIĆ
10. MARKO STANČIĆ
11. HRVOJE STRIKOMAN
12. KARLO ŠEVERDIJA.
Klasa: 060-03/08-15/04
Urbroj: 71-05-04/2-08-01
Zagreb, 7. srpnja 2008.

Predsjednik
Republike Hrvatske
**Stjepan Mesić, v. r.**

Odluka, NN 85/2008-2740
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o utvrđivanju cijena naljepnica kojima se označava održavanje vatrogasnih aparata

### NN 85/2008 (21.7.2008.), Rješenje o utvrđivanju cijena naljepnica kojima se označava održavanje vatrogasnih aparata

# MINISTARSTVO UNUTARNJIH POSLOVA

2742

Na temelju članka 10.a stavka 4. Pravilnika o održavanju i izboru vatrogasnih
aparata (»Narodne novine« broj 35/94, 103/96 i 130/2007), ministar unutarnjih
poslova donosi

## RJEŠENJE

### O UTVRĐIVANJU CIJENA NALJEPNICA KOJIMA SE OZNAČAVA ODRŽAVANJE VATROGASNIH APARATA

I.

Za naljepnice propisane Pravilnikom o održavanju i izboru vatrogasnih aparata
(»Narodne novine« broj 35/94, 103/96. i 130/2007) plaćaju se sljedeće naknade:
– za naljepnice iz članka 8. stavka 3. 2,50 kn za svaku naljepnicu,
– za naljepnice iz članka 9. stavka 1. točke 4. 2,10 kn za svaku naljepnicu,
– za naljepnice iz članka 10. stavka 1. 2,30 kn za svaku naljepnicu.

II.

Sredstva za pokriće troškova nastalih nabavom naljepnica iz točke I. ovoga
rješenja, uplaćuju se na žiroračun Državnog proračuna broj: 1001005-1863000160,
s pozivom na broj odobrenja 63 7005-713-23035, a prilikom podizanja naljepnica
podnosi se isključivo originalni dokaz o uplati.

III.

Ovo rješenje stupa na snagu osmoga dana od dana objave u »Narodnim novinama«.
Broj: 511-01-52-32466-2008.
Zagreb, 16. srpnja 2008.

Ministar
**Berislav Rončević, v. r.**

Rješenje, NN 85/2008-2742
## Odluka o dopuni Poslovnika Hrvatskoga sabora

### NN 86/2008 (23.7.2008.), Odluka o dopuni Poslovnika Hrvatskoga sabora

# HRVATSKI SABOR

2755

Na temelju članka 79. Ustava Republike Hrvatske, Hrvatski sabor na sjednici
15. srpnja 2008. odnio je

## ODLUKU

### O DOPUNI POSLOVNIKA HRVATSKOGA SABORA

Članak 1.

U Poslovniku Hrvatskoga sabora (»Narodne novine«, br. 71/00., 129/00.,
117/01. 6/02. – pročišćeni tekst, 41/02., 91/03., 58/04. i 39/08.) u članku 90.
na kraju rečenice briše se točka i dodaju riječi: »iz reda zastupnika a još pet
članova Odbora može se imenovati i to: jedan znanstveni djelatnik iz područja
telekomunikacija, jedan znanstveni djelatnik iz područja pomorstva, jedan
stručni djelatnik iz područja željeznica, jedan stručni djelatnik iz područja
cestovnog prometa i jedan stručni djelatnik iz područja pošta.«

Članak 2.

Ova Odluka stupa na snagu danom donošenja, a objavljuje se u »Narodnim
novinama«.
Klasa: 021-12/08-06/17
Zagreb, 15. srpnja 2008.

HRVATSKI SABOR
Predsjednik
Hrvatskoga sabora
**Luka Bebić, v. r.**

Odluka, NN 86/2008-2755
## Odluka o potvrđivanju Poslovnika pravobranitelja za osobe s invaliditetom

### NN 86/2008 (23.7.2008.), Odluka o potvrđivanju Poslovnika pravobranitelja za osobe s invaliditetom

# HRVATSKI SABOR

2756

Na temelju članka 19. stavka 2. Zakona o pravobranitelju za osobe s
invaliditetom (»Narodne novine«, br. 107/07.) Hrvatski sabor na sjednici 15.
srpnja 2008. donio je

## ODLUKU

### O POTVRĐIVANJU POSLOVNIKA PRAVOBRANITELJA ZA OSOBE S INVALIDITETOM

Potvrđuje se Poslovnik pravobranitelja za osobe s invaliditetom koji je 2.
srpnja 2008. donijela pravobraniteljica za osobe s invaliditetom.
Klasa: 021-12/08-09/26
Zagreb, 15. srpnja 2008.

HRVATSKI SABOR
Predsjednik
Hrvatskoga sabora
**Luka Bebić, v. r.**

Odluka, NN 86/2008-2756
## Odluka o imenovanju predsjednika i članova Nacionalnog vijeća za vode

### NN 86/2008 (23.7.2008.), Odluka o imenovanju predsjednika i članova Nacionalnog vijeća za vode

# HRVATSKI SABOR

2757

Na temelju članka 80. Ustava Republike Hrvatske i članka 176. Zakona o vodama
(»Narodne novine«, br. 107/95.) Hrvatski sabor na sjednici 15. srpnja 2008.
donio je

## ODLUKU

### O IMENOVANJU PREDSJEDNIKA I ČLANOVA NACIONALNOG VIJEĆA ZA VODE

I.
Za predsjednika Nacionalnog vijeća za vode imenuje se:
IVAN JARNJAK.
II.
Za članove Nacionalnog vijeća za vode imenuju se: iz reda zastupnika
NEVENKA MARINOVIĆ,
dr. sc. DRAGAN KOVAČEVIĆ,
MARIJANA PETIR,
RATKO GAJICA,
JOSIP LEKO,
IVAN HANŽEK,
ZLATKO KORAČEVIĆ,
iz reda istaknutih znanstvenika i stručnih djelatnika iz područja upravljanja
vodama i tome srodnih područja
BOŽO GALIĆ,
BOŽO VULETA,
dr. sc. DAVOR ROMIĆ.
Klasa: 021-13/08-06/19
Zagreb, 15. srpnja 2008.

HRVATSKI SABOR
Predsjednik
Hrvatskoga sabora
**Luka Bebić, v. r.**

Odluka, NN 86/2008-2757
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o imenovanju članice Odbora za dodjelu Državne nagrade tehničke kulture Faust Vrančić

### NN 86/2008 (23.7.2008.), Odluka o imenovanju članice Odbora za dodjelu Državne nagrade tehničke kulture Faust Vrančić

# HRVATSKI SABOR

2758

Na temelju članka 80. Ustava Republike Hrvatske i članka 39. stavka 2. Zakona
o tehničkoj kulturi (»Narodne novine«, br. 76/93. i 11/94.) Hrvatski sabor na
sjednici 15. srpnja 2008. donio je

## ODLUKU

### O IMENOVANJU ČLANICE ODBORA ZA DODJELU DRŽAVNE NAGRADE TEHNIČKE KULTURE FAUST VRANČIĆ

Za članicu Odbora za dodjelu Državne nagrade tehničke kulture Faust Vrančić
imenuje se:
zastupnica IVANKA ROKSANDIĆ, članica Odbora za obrazovanje, znanost i kulturu
Hrvatskoga sabora.
Klasa: 021-13/08-06/21
Zagreb, 15. srpnja 2008.

HRVATSKI SABOR
Predsjednik
Hrvatskoga sabora
**Luka Bebić, v. r.**

Odluka, NN 86/2008-2758
## Rješenje o razrješenju ravnatelja Vojne sigurnosno-obavještajne agencije

### NN 86/2008 (23.7.2008.), Rješenje o razrješenju ravnatelja Vojne sigurnosno-obavještajne agencije

# PREDSJEDNIK REPUBLIKE HRVATSKE I VLADA REPUBLIKE HRVATSKE

2759

Na temelju odredbe članka 102. Ustava Republike Hrvatske i članka 66. stavka
1. i 4. Zakona o sigurnosno-obavještajnom sustavu Republike Hrvatske (»Narodne
novine«, broj 79/06 i 105/06), donosi se

## RJEŠENJE

### O RAZRJEŠENJU RAVNATELJA VOJNE SIGURNOSNO-OBAVJEŠTAJNE AGENCIJE

GORDAN ČAČIĆ razrješuje se dužnosti ravnatelja Vojne sigurnosno-obavještajne
agencije, na osobni zahtjev.
Ovo Rješenje stupa na snagu danom imenovanja novog ravnatelja Vojne
sigurnosno-obavještajne agencije.
Klasa: 080-02/08-01/03
Urbroj: 50302-08-2
Zagreb, 3. srpnja 2008. Klasa: 080-02/08-01/09
Urbroj: 71-05-03/1-08-2
Zagreb, 3. srpnja 2008.

Predsjednik
Vlade Republike Hrvatske
**dr. sc. Ivo Sanader, v. r. Predsjednik**Republike Hrvatske
**Stjepan Mesić, v. r.**

Rješenje, NN 86/2008-2759
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o imenovanju ravnatelja Vojne sigurnosno-obavještajne agencije

### NN 86/2008 (23.7.2008.), Rješenje o imenovanju ravnatelja Vojne sigurnosno-obavještajne agencije

# PREDSJEDNIK REPUBLIKE HRVATSKE I VLADA REPUBLIKE HRVATSKE

2760

Na temelju odredbe članka 102. stavka 2. Ustava Republike Hrvatske i članka
66. stavka 1. i 2. Zakona o sigurnosno-obavještajnom sustavu Republike Hrvatske
(»Narodne novine«, broj 79/06 i 105/06), te uz prethodno mišljenje Odbora za
unutarnju politiku i nacionalnu sigurnost Hrvatskoga sabora, klasa:
080-02/08-01/10, urbroj: 6521-4-08-2 od 14. srpnja 2008. donosi se

## RJEŠENJE

### O IMENOVANJU RAVNATELJA VOJNE SIGURNOSNO-OBAVJEŠTAJNE AGENCIJE

DARKO GRDIĆ imenuje se ravnateljem Vojne sigurnosno-obavještajne agencije.
Ovo Rješenje stupa na snagu danom donošenja.
Klasa: 080-02/08-01/04
Urbroj: 50302-08-4
Zagreb, 16. srpnja 2008. Klasa: 080-02/08-01/10
Urbroj: 71-05-03/1-08-6
Zagreb, 16. srpnja 2008.

Predsjednik
Vlade Republike Hrvatske
**dr. sc. Ivo Sanader, v. r. Predsjednik**Republike Hrvatske
**Stjepan Mesić, v. r.**

Rješenje, NN 86/2008-2760
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o cijeni putnih i drugih isprava koje se izdaju prema Sporazumu između Republike Hrvatske i Bosne i Hercegovine o pograničnom prometu i suradnji

### NN 86/2008 (23.7.2008.), Pravilnik o cijeni putnih i drugih isprava koje se izdaju prema Sporazumu između Republike Hrvatske i Bosne i Hercegovine o pograničnom prometu i suradnji

# MINISTARSTVO UNUTARNJIH POSLOVA

2767

Na temelju članka 27. stavka 1. Zakona o putnim ispravama hrvatskih
državljana (»Narodne novine« broj 77/99, 133/2002 i 48/2005), ministar
unutarnjih poslova donosi

## PRAVILNIK

### O CIJENI PUTNIH I DRUGIH ISPRAVA KOJE SE IZDAJU PREMA SPORAZUMU IZMEĐU REPUBLIKE HRVATSKE I BOSNE I HERCEGOVINE O POGRANIČNOM PROMETU I SURADNJI

Članak 1.

Ovim Pravilnikom propisuje se cijena pogranične propusnice, poljoprivrednog
uloška i dozvole za jednokratni prijelaz državne granice (u daljnjem tekstu:
isprave) koje se izdaju prema odredbama Sporazuma između Republike Hrvatske i
Bosne i Hercegovine o pograničnom prometu u suradnji (»Narodne novine –
Međunarodni ugovori« broj 3/2005).

Članak 2.

Za isprave iz članka 1. ovoga Pravilnika plaća se naknada u sljedećem iznosu:
– za pograničnu propusnicu 60,00 kuna,
– za poljoprivredni uložak 12,00 kuna,
– za dozvolu za jednokratni prijelaz državne granice 5,00 kuna.

Članak 3.

Prikupljena sredstva iz članka 2. ovoga Pravilnika uplaćuju se u Državni
proračun na broj žiro-računa 1001005-1863000160.

Članak 4.

Ovaj Pravilnik stupa na snagu osmoga dana od dana objave u »Narodnim
novinama«.
Broj: 511-01-52-37032-2008.
Zagreb, 16. srpnja 2008.

Ministar
**Berislav Rončević, v. r.**

Pravilnik, NN 86/2008-2767
## Pravilnik o izmjenama i dopunama Pravilnika o uvjetima i načinu izdavanja posebnog odobrenja za obavljanje poslova osiguranja i pratnje novca, vrijednosnih papira i dragocjenosti

### NN 86/2008 (23.7.2008.), Pravilnik o izmjenama i dopunama Pravilnika o uvjetima i načinu izdavanja posebnog odobrenja za obavljanje poslova osiguranja i pratnje novca, vrijednosnih papira i dragocjenosti

# MINISTARSTVO UNUTARNJIH POSLOVA

2769

Na temelju članka 60. stavka 1. podstavka 1. Zakona o privatnoj zaštiti
(»Narodne novine« broj 68/2003), ministar unutarnjih poslova donosi

## PRAVILNIK

### O IZMJENAMA I DOPUNAMA PRAVILNIKA O UVJETIMA I NAČINU IZDAVANJA POSEBNOG ODOBRENJA ZA OBAVLJANJE POSLOVA OSIGURANJA I PRATNJE NOVCA, VRIJEDNOSNIH PAPIRA I DRAGOCJENOSTI

Članak 1.
U Pravilniku o uvjetima i načinu izdavanja posebnog odobrenja za obavljanje
poslova osiguranja i pratnje novca, vrijednosnih papira i dragocjenosti
(»Narodne novine« broj 87/2004, 14/2007 i 64/2007), u članku 8. stavku 1. točka
1. briše se.
U točki 2. riječi: »posjedovanju (najam ili vlasništvo) zamjenjuju se riječima:
»valjanom pravnom osnovom za posjedovanje«.
Iza stavka 1. dodaje se novi stavak 2. koji glasi:
»Službena osoba koja vodi postupak će po službenoj dužnosti izvršiti uvid u
odobrenje koje je izdalo Ministarstvo unutarnjih poslova (u daljnjem tekstu:
Ministarstvo) za obavljanje djelatnosti privatne zaštite – tjelesne zaštite.«.
Članak 2.
Članak 11. mijenja se i glasi:
»Članak 11.
Uz zahtjev za izdavanje potvrda iz članka 10. ovog Pravilnika, prilažu se svi
dokazi iz članka 4. i 5. ovog Pravilnika.
Službena osoba koja vodi postupak po zahtjevu za izdavanje potvrde iz članka 10.
ovoga Pravilnika će po službenoj dužnosti izvršiti uvid u službene evidencije o
izdanom posebnom odobrenju za pratnju pri prijevozu, prijenosu ili prijenosu i
prijevozu novca, vrijednosnih papira i dragocjenosti.«.
Članak 3.
Ovaj Pravilnik stupa na snagu osmog dana od dana objave u »Narodnim novinama«.
Broj: 511-01-52-33446-2008.
Zagreb, 17. srpnja 2008.

Ministar
**Berislav Rončević, v. r.**

Pravilnik, NN 86/2008-2769
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o izmjenama Pravilnika o sadržaju, izgledu i načinu vođenja upisnika u djelatnosti privatne zaštite

### NN 86/2008 (23.7.2008.), Pravilnik o izmjenama Pravilnika o sadržaju, izgledu i načinu vođenja upisnika u djelatnosti privatne zaštite

# MINISTARSTVO UNUTARNJIH POSLOVA

2770

Na temelju članka 60. stavka 1. podstavka 8. Zakona o privatnoj zaštiti
(»Narodne novine« broj 68/2003) ministar unutarnjih poslova donosi

## PRAVILNIK

### O IZMJENAMA PRAVILNIKA O SADRŽAJU, IZGLEDU I NAČINU VOĐENJA UPISNIKA U DJELATNOSTI PRIVATNE ZAŠTITE

Članak 1.

U Pravilniku o sadržaju, izgledu i načinu vođenja upisnika u djelatnosti
privatne zaštite (»Narodne novine« broj 202/2003), u članku 5. stavku 1. točki
7. riječi: »matični broj građana«, brišu se.

Članak 2.

U članku 6. stavku 1. točki 3. riječi: »matični broj građana i«, brišu se.

Članak 3.

Ovaj Pravilnik stupa na snagu osmog dana od dana objave u »Narodnim
novinama«.
Broj: 511-01-52-33445-2008.
Zagreb, 17. srpnja 2008.

Ministar
**Berislav Rončević, v. r.**

Pravilnik, NN 86/2008-2770
## Pravilnik o izmjenama i dopunama Pravilnika o prostornim i tehničkim uvjetima koje mora ispunjavati prostor u kojem se obavlja djelatnost privatne zaštite

### NN 86/2008 (23.7.2008.), Pravilnik o izmjenama i dopunama Pravilnika o prostornim i tehničkim uvjetima koje mora ispunjavati prostor u kojem se obavlja djelatnost privatne zaštite

# MINISTARSTVO UNUTARNJIH POSLOVA

2771

Na temelju članka 60. stavka 1. podstavka 3. Zakona o privatnoj zaštiti
(»Narodne novine« broj 68/2003.) ministar unutarnjih poslova donosi

## PRAVILNIK

### O IZMJENAMA I DOPUNAMA PRAVILNIKA O PROSTORNIM I TEHNIČKIM UVJETIMA KOJE MORA ISPUNJAVATI PROSTOR U KOJEM SE OBAVLJA DJELATNOST PRIVATNE ZAŠTITE

Članak 1.

U Pravilniku o prostornim i tehničkim uvjetima koje mora ispunjavati prostor
u kojem se obavlja djelatnost privatne zaštite (»Narodne novine« broj 29/2005.)
u članku 2. stavku 2. iza riječi: »osnovi« stavlja se točka, a riječi: »a
poslovni prostor mora biti posebna građevinska cjelina«, brišu se.

Članak 2.

U članku 9. stavak 2. mijenja se i glasi:
»Službena osoba koja vodi postupak će po službenoj dužnosti izvršiti uvid u
sudski ili obrtni registar kojim se dokazuje status podružnice«.«

Članak 3.

Ovaj Pravilnik stupa na snagu osmog dana od dana objave u »Narodnim
novinama«.
Broj: 511-01-52-33444-2008.
Zagreb, 17. srpnja 2008.

Ministar
**Berislav Rončević, v. r.**

Pravilnik, NN 86/2008-2771
## Pravilnik o izmjenama i dopunama Pravilnika o čuvarskoj i zaštitarskoj iskaznici

### NN 86/2008 (23.7.2008.), Pravilnik o izmjenama i dopunama Pravilnika o čuvarskoj i zaštitarskoj iskaznici

# MINISTARSTVO UNUTARNJIH POSLOVA

2772

Na temelju članka 60. stavka 1. podstavka 6. Zakona o privatnoj zaštiti
(»Narodne novine« broj 68/2003), ministar unutarnjih poslova donosi

## PRAVILNIK

### O IZMJENAMA I DOPUNAMA PRAVILNIKA O ČUVARSKOJ I ZAŠTITARSKOJ ISKAZNICI

Članak 1.

U Pravilniku o čuvarskoj i zaštitarskoj iskaznici (»Narodne novine« broj:
202/2003), u članku 6. stavku 2. podstavak 2. briše se.
Iza stavka 2. dodaje se stavak 3. koji glasi:
»Službena osoba u policijskoj upravi će po službenoj dužnosti izvršiti uvid u
rješenje kojim je podnositelju zahtjeva izdano dopuštenje za obavljanje poslova
privatne zaštite.«.
Dosadašnji stavak 3. postaje stavak 4.

Članak 2.

Ovaj Pravilnik stupa na snagu osmog dana od dana objave u »Narodnim
novinama«.
Broj: 511-01-52-33441-2008.
Zagreb, 17. srpnja 2008.

Ministar
**Berislav Rončević, v. r.**

Pravilnik, NN 86/2008-2772
## Pravilnik o izmjenama i dopunama Pravilnika o izobrazbi i stručnom ispitu za zaštitare i čuvare

### NN 86/2008 (23.7.2008.), Pravilnik o izmjenama i dopunama Pravilnika o izobrazbi i stručnom ispitu za zaštitare i čuvare

# MINISTARSTVO UNUTARNJIH POSLOVA

2773

Na temelju članka 60. stavka 1. podstavka 4. Zakona o privatnoj zaštiti
(»Narodne novine« broj 68/2003), ministar unutarnjih poslova donosi

## PRAVILNIK

### O IZMJENAMA I DOPUNAMA PRAVILNIKA O IZOBRAZBI I STRUČNOM ISPITU ZA ZAŠTITARE I ČUVARE

Članak 1.

U Pravilniku o izobrazbi i stručnom ispitu za zaštitare i čuvare (»Narodne
novine« broj 103/2004 i 21/2007), u članku 8. stavku 1. točka 1. briše se.
Iza stavka 1. dodaje se novi stavak 2. koji glasi:
»Službena osoba koja vodi postupak će po službenoj dužnosti izvršiti uvid u
sudski registar.«.

Članak 2.

Ovaj Pravilnik stupa na snagu osmog dana od dana objave u »Narodnim
novinama«.
Broj: 511-01-52-33443-2008.
Zagreb, 17. srpnja 2008.

Ministar
**Berislav Rončević, v. r.**

Pravilnik, NN 86/2008-2773
## Pravilnik o izmjenama i dopunama Pravilnika o detektivskoj iskaznici

### NN 86/2008 (23.7.2008.), Pravilnik o izmjenama i dopunama Pravilnika o detektivskoj iskaznici

# MINISTARSTVO UNUTARNJIH POSLOVA

2774

Na temelju članka 82. stavka 1. podstavka 9. i 11. Zakona o zaštiti osoba i
imovine (»Narodne novine« broj: 83/96 i 96/2001), ministar unutarnjih poslova
donosi

## PRAVILNIK

### O IZMJENAMA I DOPUNAMA PRAVILNIKA O DETEKTIVSKOJ ISKAZNICI

Članak 1.

U Pravilniku o detektivskoj iskaznici (»Narodne novine« broj: 119/97 i
149/2002), u članku 4. stavku 2. podstavak 1. i 2. brišu se.
Iza stavka 2. dodaje se novi stavak 3. koji glasi:
»Službena osoba u policijskog upravi će po službenoj dužnosti izvršiti uvid u:
– rješenje o izdavanju ovlasti za obavljanje detektivskih poslova,
– sudski odnosno obrtni registar.«.

Članak 2.

U članku 6. stavak 2. i 3. briše se.

Članak 3.

Ovaj Pravilnik stupa na snagu osmog dana od dana objave u »Narodnim
novinama«.
Broj: 511-01-52-33442-2008.
Zagreb, 17. srpnja 2008.

Ministar
**Berislav Rončević, v. r.**

Pravilnik, NN 86/2008-2774
## Rješenje o utvrđivanju cijene odobrenja za privremeni i stalni boravak te osobne iskaznice za stranca

### NN 86/2008 (23.7.2008.), Rješenje o utvrđivanju cijene odobrenja za privremeni i stalni boravak te osobne iskaznice za stranca

# MINISTARSTVO UNUTARNJIH POSLOVA

2775

Na temelju članka 59. stavka 2. Pravilnika o statusu i radu stranaca u
Republici Hrvatskoj (»Narodne novine« broj 36/2008.), ministar unutarnjih
poslova donosi

## RJEŠENJE

### O UTVRĐIVANJU CIJENE ODOBRENJA ZA PRIVREMENI I STALNI BORAVAK TE OSOBNE ISKAZNICE ZA STRANCA

I.

Cijena odobrenja za privremeni boravak iznosi 27,76 kuna.
Cijena odobrenja za stalni boravak iznosi 27,76 kuna.
Cijena osobne iskaznice za stranca iznosi 123,00 kuna.

II.

Novčana sredstva iz točke I. ovog Rješenja uplaćuju se u državni proračun na
žiroračun broj: 1001005-1863000160.

III.

Danom stupanja na snagu ovog Rješenja prestaje važiti Rješenje o utvrđivanju
cijene obrazaca iz članka 44. stavka 1. Pravilnika o statusu stranaca u
Republici Hrvatskoj (»Narodne novine«, broj 95/04. i 137/05.).

IV.

Ovo Rješenje stupa na snagu danom objave u »Narodnim novinama«.
Broj: 511-01-52-39266/08.
Zagreb, 17. srpnja 2008.

Ministar
**Berislav Rončević, v. r.**

Rješenje, NN 86/2008-2775
## Pravilnik o dopunama Pravilnika o Nacionalnoj listi priznatih kultivara vinove loze

### NN 86/2008 (23.7.2008.), Pravilnik o dopunama Pravilnika o Nacionalnoj listi priznatih kultivara vinove loze

# MINISTARSTVO POLJOPRIVREDE, RIBARSTVA I RURALNOG RAZVOJA

2777

Na temelju članka 2. stavak 6. Zakona o vinu (»Narodne novine« br. 96/03)
ministar poljoprivrede, ribarstva i ruralnog razvoja donosi

## PRAVILNIK

### O DOPUNAMA PRAVILNIKA O NACIONALNOJ LISTI PRIZNATIH KULTIVARA VINOVE LOZE

Članak 1.

U Pravilniku o Nacionalnoj listi priznatih kultivara vinove loze (»Narodne
novine« br. 159/04, 14/05, 42/05, 62/05, 3/06, 37/06, 76/06, 44/07, 118/07,
133/07) u članku 5. točka 11. iza riječi: »pinot crni.« briše se točka i stavlja
zarez te dodaje riječ: »crljenak.«.

Članak 2.

Ovaj Pravilnik stupa na snagu osmog dana od dana objave u »Narodnim
novinama«.
Klasa: 011-02/08-01/16
Urbroj: 525-2-08-2
Zagreb, 14. srpnja 2008.

Ministar
**mr. sc. Božidar Pankretić, v. r.**

Pravilnik, NN 86/2008-2777
## Pravilnik o dopuni Pravilnika o provedbi programa razvitka seoskog prostora

### NN 86/2008 (23.7.2008.), Pravilnik o dopuni Pravilnika o provedbi programa razvitka seoskog prostora

# MINISTARSTVO POLJOPRIVREDE, RIBARSTVA I RURALNOG RAZVOJA

2778

Na temelju članka 53. stavka 6. Zakona o državnoj potpori u poljoprivredi,
ribarstvu i šumarstvu (»Narodne novine«, br. 87/02, 117/03, 82/04, 12/05 –
ispravak, 85/06, 141/06 i 134/07), ministar poljoprivrede, ribarstva i ruralnog
razvoja, donosi

## PRAVILNIK

### O DOPUNI PRAVILNIKA O PROVEDBI PROGRAMA RAZVITKA SEOSKOG PROSTORA

Članak 1.

U članku 6. stavku 1. Pravilnika o provedbi programa razvitka seoskog
prostora (»Narodne novine«, br. 71/05, 37/06, 109/06 i 96/07), iza riječi:
»projekta« dodaju se riječi: »osim u slučaju plaća upravitelja zadruge i plaća
tajnika uzgojne udruge koja se financira u iznosu do 100%«.

Članak 2.

Ovaj Pravilnik stupa na snagu osmog dana od dana objave u »Narodnim
novinama«.
Klasa: 011-02/08-01/7
Urbroj: 525-1-08-1
Zagreb, 10. srpnja 2008.

Ministar
**mr. sc. Božidar Pankretić, v. r.**

Pravilnik, NN 86/2008-2778
## Rješenje o imenovanju članova Povjerenstva za ekološku proizvodnju poljoprivrednih i prehrambenih proizvoda

### NN 86/2008 (23.7.2008.), Rješenje o imenovanju članova Povjerenstva za ekološku proizvodnju poljoprivrednih i prehrambenih proizvoda

# MINISTARSTVO POLJOPRIVREDE, RIBARSTVA I RURALNOG RAZVOJA

2779

Na temelju članka 3. stavak 2. Zakona o ekološkoj proizvodnji poljoprivrednih
i prehrambenih proizvoda (»Narodne novine« broj 12/01, 79/07) ministar
poljoprivrede, ribarstva i ruralnog razvoja donosi

## RJEŠENJE

### O IMENOVANJU ČLANOVA POVJERENSTVA ZA EKOLOŠKU PROIZVODNJU POLJOPRIVREDNIH 1 PREHRAMBENIH PROIZVODA

I.

1. U Povjerenstvo za ekološku proizvodnju poljoprivrednih i prehrambenih
proizvoda imenuju se sljedeći članovi:
1. Željka Gudelj-Velaga, dipl. ing. – predsjednik Povjerenstva
2. Tomislav Petrović, dipl. ing. – član
3. Katica Palčić Jakopović, dipl. iur. – član
4. Mladen Vrepčević dipl. ing. – član
5. mr. sc. Marija Ševar – član
6. prof. dr. sc. Ivica Kisić – član
7. Ana Žeželić Puhak, dipl. ing. – član
8. mr. sc. Jagoda Munić – član
9. dr. sc. Jelena Đugum – član
10. prof. dr. sc. Davor Šamota – član
11. Mario Sever, dipl. ing. – član
12. Darko Kolar dipl. ing. – član
13. prof. Sandra Babac – član
14. mr. sc. Darko Znaor – član
15. Ružica Gelo, dipl. ing. – član
16. mr. sc. Mira Medić – član
2. Za tajnicu i člana Povjerenstva imenuje se Darija Musulin, dipl. ing.

II.

Zadaća Povjerenstva je poticanje, unapređivanje, razvoj, praćenje razvoja,
davanje stručnih mišljenja i prijedloga u ekološkoj proizvodnji.

III.

Donošenjem ovog Rješenja stavlja se izvan snage Rješenje o imenovanju
Povjerenstva za ekološku proizvodnju poljoprivrednih i prehrambenih proizvoda
(»Narodne novine« broj 65/07).

IV.

Ovo Rješenje stupa na snagu danom donošenja.
Klasa: 080-01/08-01/12
Urbroj: 525-12-08-1
Zagreb, 11. srpnja 2008.

Ministar
**mr. sc. Božidar Pankretić, v. r.**

Rješenje, NN 86/2008-2779
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o tehničkim pravilima Hrvatskog registra brodova - Pomagala za navigaciju (2008)

### NN 86/2008 (23.7.2008.), Odluka o tehničkim pravilima Hrvatskog registra brodova - Pomagala za navigaciju (2008)

# HRVATSKI REGISTAR BRODOVA

2781

Na temelju članka 15. stavak 1. druga alineja Zakona o Hrvatskom registru
brodova (»Narodne novine« br. 81/96), Upravno vijeće Hrvatskog registra brodova
donosi

## ODLUKU

### O TEHNIČKIM PRAVILIMA HRVATSKOG REGISTRA BRODOVA POMAGALA ZA NAVIGACIJU (2008)

1.1. Donose se Pravila za tehnički nadzor pomorskih brodova, Dio 16 –
POMAGALA ZA NAVIGACIJU (2008.), koja sadrže ove odsjeke:
1. Opći zahtjevi
2. Zahtjevi za opremanje brodova navigacijskim sustavima i opremom
3. Izvedba i postavljanje pomagala za navigaciju na brodu
1.4 Odjelci pravila iz t. 1.1. ove odluke stupaju na snagu 1. srpnja 2008.
godine.
1.5 Stupanjem na snagu ovog dijela tehničkih pravila prestaje vrijediti izdanje
pravila istog naziva iz 2007. god. objavljena u »Narodnim novinama« br. 2007/77.
Broj: 1238/KN/JB
Split, 15. srpnja 2008.

Predsjednik
Upravnog vijeća
**Mario Babić, v. r.**

Odluka, NN 86/2008-2781
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o tehničkim pravilima Hrvatskog registra brodova - Dio 1. - Opći propisi (2008.)

### NN 86/2008 (23.7.2008.), Odluka o tehničkim pravilima Hrvatskog registra brodova - Dio 1. - Opći propisi (2008.)

# HRVATSKI REGISTAR BRODOVA

2782

Na temelju članka 15. stavak 1. druga alineja Zakona o Hrvatskom registru
brodova (»Narodne novine« br. 81/96), Upravno vijeće Hrvatskog registra brodova
donosi

## ODLUKU

### O TEHNIČKIM PRAVILIMA HRVATSKOG REGISTRA BRODOVA

Dio 1. – OPĆI PROPISI (2008.)
1.1. Donose se Pravila za tehnički nadzor pomorskih brodova, Dio 1. – OPĆI
PROPISI – odjeljak 1. – OPĆENITO (2008.), koji sadrži ova poglavlja:
1. Pravila
2. Tehnički nadzor
3. Isprave i izvještaji
4. Objašnjenje izraza i pojmova
1.2. Donose se Pravila za tehnički nadzor pomorskih brodova, Dio 1. – OPĆI
PROPISI – odjeljak 3. – TIPNO ODOBRENJE PROIZVODA (2008.), koji sadrži ova
poglavlja:
1. Općenito
2. Tipno odobrenje
1.3. Donose se Pravila za tehnički nadzor pomorskih brodova, Dio 1. – OPĆI
PROPISI – odjeljak 4. – ODOBRENJE PROIZVOĐAČA I USLUŽNIH TVRTKI (2008.), koji
sadrži ova poglavlja:
1. Odobrenje proizvođača
2. Odobrenje uslužnih tvrtki
1.4. Donose se Pravila za tehnički nadzor pomorskih brodova, Dio 1. – OPĆI
PROPISI – odjeljak 5. – PREGLEDI POSTOJEĆIH BRODOVA (2008.), koji sadrži ova
poglavlja:
2. Opći zahtjevi
3. Vrsti pregleda
4. Pripreme, uvjeti i dokumentacija pregleda
5. Isprave i pregledi
6. Prilog
1.5. Donose se Pravila za tehnički nadzor pomorskih brodova, Dio 1. – OPĆI
PROPISI – odjeljak 6. – UTVRĐIVANJE SPOSOBNOSTI ZA OBAVLJANJE POKUSNE PLOVIDBE
(2008.), koji sadrži ova poglavlja:
1. Općenito
2. Tehnička dokumentacija
3. Pregled broda
1.6. Odjeljci pravila iz t. 1.1, 1.2, 1.3, 1.4, i 1.5 ove odluke stupaju na
snagu 1. srpnja 2008. godine.
1.7. Stupanjem na snagu ovih odjeljaka tehničkih pravila prestaju vrijediti
odjeljci istog naziva iz tehničkih pravila istog naziva (2007.) objavljena u
»Narodnim novinama« br. 2007/130.
1.8. Pravila za tehnički nadzor pomorskih brodova, Dio 1. – OPĆI PROPISI –
odjeljak 2. – NADZOR NAD GRADNJOM I OSNOVNI PREGLED (2008.), stupaju na snagu 1.
srpnja 2008., a odluka o stupanju na snagu je objavljena u Narodnim novinama br.
130/2007, temeljem odluke Upravnog vijeća od 30. studenoga 2007.
Broj: 1241/KN/JB
Split, 15. srpnja 2008.

Predsjednik
Upravnog vijeća
**Mario Babić, v. r.**

Odluka, NN 86/2008-2782
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o tehničkim pravilima Hrvatskog registra brodova - Pravila za statutarnu certifikaciju brodica i jahti (2008.) - Izmjene i dopune broj 1.

### NN 86/2008 (23.7.2008.), Odluka o tehničkim pravilima Hrvatskog registra brodova - Pravila za statutarnu certifikaciju brodica i jahti (2008.) - Izmjene i dopune broj 1.

# HRVATSKI REGISTAR BRODOVA

2783

Na temelju članka 15. stavak 1. druga alineja Zakona o Hrvatskom registru
brodova (»Narodne novine« br. 81/96), Upravno vijeće Hrvatskog registra brodova
donosi

## ODLUKU

### O TEHNIČKIM PRAVILIMA HRVATSKOG REGISTRA BRODOVA

PRAVILA ZA STATUTARNU CERTIFIKACIJU BRODICA I JAHTI (2008.) – Izmjene i
dopune broj 1.
1.1. Donose se Pravila za tehnički nadzor pomorskih brodova, PRAVILA ZA
STATUTARNU CERTIFIKACIJU BRODICA I JAHTI (2008.) – Izmjene i dopune broj 1.
1.6 Pravila iz t. 1.1. ove odluke stupaju na snagu 1. srpnja 2008. godine.
Broj: 1240/KN/JB
Split, 15. srpnja 2008.

Predsjednik
Upravnog vijeća
**Mario Babić, v. r.**

Odluka, NN 86/2008-2783
## Odluka o tehničkim pravilima Hrvatskog registra brodova - Pravila za statutarnu certifikaciju putničkih brodova u nacionalnoj plovidbi (2008.) - Izmjene i dopune broj 1.

### NN 86/2008 (23.7.2008.), Odluka o tehničkim pravilima Hrvatskog registra brodova - Pravila za statutarnu certifikaciju putničkih brodova u nacionalnoj plovidbi (2008.) - Izmjene i dopune broj 1.

# HRVATSKI REGISTAR BRODOVA

2784

Na temelju članka 15. stavak 1. druga alineja Zakona o Hrvatskom registru
brodova (»Narodne novine« br. 81/96), Upravno vijeće Hrvatskog registra brodova
donosi

## ODLUKU

### O TEHNIČKIM PRAVILIMA HRVATSKOG REGISTRA BRODOVA

PRAVILA ZA STATUTARNU CERTIFIKACIJU PUTNIČKIH BRODOVA U NACIONALNOJ PLOVIDBI
(2008.) – Izmjene i dopune broj 1.
1.2. Donose se Pravila za tehnički nadzor pomorskih brodova, PRAVILA ZA
STATUTARNU CERTIFIKACIJU PUTNIČKIH BRODOVA U NACIONALNOJ PLOVIDBI (2008.) –
Izmjene i dopune broj 1.
1.7 Pravila iz t. 1.1. ove odluke stupaju na snagu 1. srpnja 2008. godine.
Broj: 1239/KN/JB
Split, 15. srpnja 2008.

Predsjednik
Upravnog vijeća
**Mario Babić, v. r.**

Odluka, NN 86/2008-2784
## Odluka o tehničkim pravilima Hrvatskog registra brodova - Pravila za statutarnu certifikaciju ribarskih brodova (2008.)

### NN 86/2008 (23.7.2008.), Odluka o tehničkim pravilima Hrvatskog registra brodova - Pravila za statutarnu certifikaciju ribarskih brodova (2008.)

# HRVATSKI REGISTAR BRODOVA

2785

Na temelju članka 15. stavak 1. druga alineja Zakona o Hrvatskom registru
brodova (»Narodne novine« br. 81/96), Upravno vijeće Hrvatskog registra brodova
donosi

## ODLUKU

### O TEHNIČKIM PRAVILIMA HRVATSKOG REGISTRA BRODOVA

PRAVILA ZA STATUTARNU CERTIFIKACIJU RIBARSKIH BRODOVA (2008.)
1.3. Donose se Pravila za tehnički nadzor pomorskih brodova, PRAVILA ZA
STATUTARNU CERTIFIKACIJU RIBARSKIH BRODOVA (2008.), koji sadrži ove odsjeke:
Dio A – OPĆI ZAHTJEVI
1. Općenito
2. Nadzor nad gradnjom i pregledi postojećih brodova
Dio B – TEMELJNI TEHNIČKI ZAHTJEVI
3. Trup i oprema trupa, stabilitet i nadvođe
4. Strojni uređaji, elektrooprema, automatizacija
5. Protupožarna zaštita
Dio C – DODATNI ZAHTJEVI ZA BRODOVE KOJI VIJU ZASTAVU RH
6. Zaštita pri radu i smještaj posade
10. Sredstva za spašavanje
11. Radiooprema
12. Pomagala za navigaciju i sredstva za signalizaciju
13. Oprema za rukovanje teretom i naprave za dizanje
14. Sprečavanje onečišćenja morskog okoliša
15. Postupci za slučaj opasnosti i obuka posade
i
Dodatak I
Dodatak II
Dodatak III
1.8 Odjelci pravila iz t. 1.1. ove odluke stupaju na snagu 1. srpnja 2008.
godine.
1.9 Stupanjem na snagu ovih odjeljaka tehničkih pravila prestaju vrijediti
odjeljci istog naziva iz tehničkih pravila istog naziva (2007.) objavljena u
»Narodnim novinama« br. 2007/77.
Broj: 1243/KN/JB
Split, 15. srpnja 2008.

Predsjednik
Upravnog vijeća
**Mario Babić, v. r.**

Odluka, NN 86/2008-2785
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o tehničkim pravilima Hrvatskog registra brodova - Pravila za tehnički nadzor brodova od drva, aluminijskih slitina i plastičnih materijala (2008.)

### NN 86/2008 (23.7.2008.), Odluka o tehničkim pravilima Hrvatskog registra brodova - Pravila za tehnički nadzor brodova od drva, aluminijskih slitina i plastičnih materijala (2008.)

# HRVATSKI REGISTAR BRODOVA

2786

Na temelju članka 15. stavak 1. druga alineja Zakona o Hrvatskom registru
brodova (»Narodne novine« br. 81/96), Upravno vijeće Hrvatskog registra brodova
donosi

## ODLUKU

### O TEHNIČKIM PRAVILIMA HRVATSKOG REGISTRA BRODOVA

PRAVILA ZA TEHNIČKI NADZOR BRODOVA OD DRVA, ALUMINIJSKIH SLITINA I PLASTIČNIH
MATERIJALA (2008.)
1.1. Donose se Pravila za tehnički nadzor pomorskih brodova, PRAVILA ZA TEHNIČKI
NADZOR BRODOVA OD DRVA, ALUMINIJSKIH SLITINA I PLASTIČNIH MATERIJALA (2008.),
koji sadrži ove odsjeke:
Dio A – OPĆI ZAHTJEVI
1 – OPĆENITO
2 – NADZOR NAD GRADNJOM I PREGLEDI POSTOJEĆIH BRODOVA
Dio B – TEMELJNI TEHNIČKI ZAHTJEVI
1 – TRUP I OPREMA TRUPA
1. Trup od plastičnih materijala
2. Trup od aluminijskih slitina
3. Drveni trup
4. Oprema trupa
2 – STABILITET I NADVOĐE
1. Stabilitet
2. Nadvođe
3 – STROJNI UREĐAJ I SUSTAVI
1. Strojni uređaj
2. Cjevovodi
3. Sustavi daljinskog nadzora
4. Kotlovi, izmjenjivači topline i posude pod tlakom
4 – ELEKTRIČNA OPREMA
5 – PROTUPOŽARNA ZAŠTITA
Dio C – DODATNI ZAHTJEVI ZA BRODOVE KOJI VIJU ZASTAVU RH
1 – SREDSTVA ZA SPAŠAVANJE
2 – RADIOOPREMA, POMAGALA ZA NAVIGACIJU I SREDSTVA ZA SIGNALIZACIJU
3 – ZAŠTITA PRI RADU I SMJEŠTAJ PUTNIKA
4 – PRIJEVOZ PUTNIKA
5 – PRIJEVOZ TERETA
6 – UREĐAJ ZA RUKOVANJE TERETOM I NAPRAVE ZA DIZANJE
7 – SPREČAVANJE ONEČIŠĆENJA
8 – SUSTAV UPRAVLJANJA SIGURNOŠĆU
9 – BAŽDARENJE
1.2 Odjelci pravila iz t. 1.1. ove odluke stupaju na snagu 1. srpnja 2008.
godine.
1.3 Stupanjem na snagu ovih odjeljaka tehničkih pravila prestaju vrijediti
odjeljci istog naziva iz tehničkih pravila istog naziva (2007.) objavljena u
»Narodnim novinama« br. 2007/77.
Broj: 1242/KN/JB
Split, 15. srpnja 2008.

Predsjednik
Upravnog vijeća
**Mario Babić, v. r.**

Odluka, NN 86/2008-2786
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o izmjenama Pravilnika o uvjetima i načinu polaganja te programu stručnog ispita za zaštitara - tehničara

### NN 87/2008 (25.7.2008.), Pravilnik o izmjenama Pravilnika o uvjetima i načinu polaganja te programu stručnog ispita za zaštitara - tehničara

# MINISTARSTVO UNUTARNJIH POSLOVA

2794

Na temelju članka 60. stavka 1. podstavka 4. Zakona o privatnoj zaštiti
(»Narodne novine« broj 68/2003) ministar unutarnjih poslova donosi

## PRAVILNIK

### O IZMJENAMA PRAVILNIKA O UVJETIMA I NAČINU POLAGANJA TE PROGRAMU STRUČNOG ISPITA ZA ZAŠTITARA – TEHNIČARA

Članak 1.
U Pravilniku o uvjetima i načinu polaganja te programu stručnog ispita za
zaštitara – tehničara (»Narodne novine« broj: 161/2004), u članku 2. stavku 3.
riječi: »u primjerenom roku« zamjenjuju se riječima: »u roku od 15 dana od dana
prijave ispita«.
Članak 2.
U članku 7. stavku 1. točka 3. briše se.
Članak 3.
Ovaj Pravilnik stupa na snagu osmog dana od dana objave u »Narodnim novinama«.
Broj: 511-01-52-33447-2008.
Zagreb, 17. srpnja 2008.

Ministar
**Berislav Rončević, v. r.**

Pravilnik, NN 87/2008-2794